Sigrid Moldestad:«Taus. 
Felefortellingar» 

GENRE: FOLKEMUSIKK (Heilo/Musikkoperatørene) 

«Samuline» er en av årets sterkeste låtopplevelser. 

En enkel og sterk historie om musikk og lengsel, fortalt i poetiske ord og vakker melodi. 
Hver gang låten er ferdig, vil jeg høre den på nytt. 
Men «Taus» har mye mer å by på. 
Moldestad fremstår gjennomgående som en sterk og moden kunstner, som i sang, felespill og låtskriving har levert et helstøpt album. 
Hennes folkemusikalske røtter er bærebjelken, med alle fortellingene hun har vokst opp med. 
Samtidig gis det et tidløst uttrykk, også takket være dyktige medmusikanter som Arne Moslåtten, Sigbjørn Apeland og Snorre Bjerck. 
Det eneste som trekker ned helhetsinntrykket er et smakløst cover. 
CARL PETTER OPSAHL 
